A Mercedes munkát ajánlott a bajba jutott munkásoknak
Munkát ajánlott a kecskeméti Mercedes-gyár a kiskunfélegyházi Ganz-Röck gyár munka és fizetés nélkül maradt dolgozóinak.
Azok a munkások, akiket érdekelt a lehetõség, már be is nyújthatták pályázati lapjukat a Mercedes irodájában. A német cég illetékesei ez alapján döntik majd el, hogy ki milyen munkára lehet alkalmas. Frank Klein gyárigazgató szerint a Ganz-Röck kiváló munkásait megilleti a lehetõség, amellyel kilábalhatnak jelenlegi helyzetükbõl. Azt is kilátásba helyezte, hogy akit megfelelõnek találnak, annak az átképzését is megoldják, ha szükséges. A Kecskeméti Televízió információi szerint a munkások egy része már megkapta járandóságát az állami bérgarancia alapból, de sokan még várják az elmaradt fizetésüket. Teszik ezt február óta, ami miatt több alkalommal is sztrájkoltak, majd végül a Ganz-Röck ellen felhalmozott adósságai miatt felszámolás indult.
Mercedes-gyár Kecskemét sztrájk